રશિયનો એ સાંજે બ્રિનલિટ્ઝની છાવણીમાં સ્ત્રીઓને શોધતાં આવી ચડ્યા હતા. સ્ત્રીઓના રહેઠાણોમાં પહોંચીને એક સૈનિક શ્રીમતી ક્રમહોલ્ઝને ચોંટી પડ્યો હતો. ફેફરબર્ગે એ સૈનિકના માથા પર પિસ્તોલ તાકવી પડી હતી. (શ્રીમતી ક્રમહોલ્ઝ વરસો સુધી ફેફરબર્ગ સામે આંગળી ચીંધીને ફરિયાદ કરતા રહ્યા હતા, કે કોઈ યુવાન સાથે નાસી જવાની જે કોઈ તક તેમની પાસે હતી, એ આ નાલાયક માણસે ખૂંચવી લીધી હતી!) ત્રણ યુવતીઓને, તેમની થોડી ઘણી મરજી સાથે રશિયનોની પાર્ટીમાં લઈ જવામાં આવી હતી. અને ત્રણ દિવસ પછી એ ત્રણેય યુવતીઓ, “મજા આવી!” કહેતી પાછી આવી ગઈ હતી.